Document ID: 32011R0839

VYKONÁVACIE NARIADENIE KOMISIE (EÚ) č. 839/2011
z 22. augusta 2011,
ktorým sa mení a dopĺňa nariadenie (EÚ) č. 222/2011, ktorým sa ustanovujú mimoriadne opatrenia, pokiaľ ide o uvoľnenie cukru a izoglukózy mimo kvóty na trh Únie pri zníženom poplatku za nadbytočné množstvo počas hospodárskeho roka 2010/2011
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 64 ods. 2 a článok 187 v spojení s jeho článkom 4,
keďže:
(1)
V článku 9 ods. 3 nariadenia Komisie (EÚ) č. 222/2011 (2) sa ustanovuje, že ak sú zostávajúce množstvá cukru alebo izoglukózy mimo kvóty výrobcu nižšie ako množstvá, ktoré výrobca požadoval podľa uvedeného nariadenia, zaplatí výrobca sumu 500 EUR za tonu tohto rozdielu.
(2)
V prípade, ak sa stanoví prideľovací koeficient podľa článku 5 písm. a) nariadenia (EÚ) č. 222/2011, výrobcovia nevyhnutne získajú menšie množstvo, než požadovali. V takom prípade je vhodné uplatniť pravidlo ustanovené v článku 9 ods. 3 len na množstvá, na ktoré sa výrobcom vydali osvedčenia.
(3)
Nariadenie (ES) č. 222/2011 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
V článku 9 ods. 3 nariadenia (EÚ) č. 222/2011 sa druhá veta nahrádza takto:
„Ak sú zostávajúce množstvá cukru alebo izoglukózy mimo kvóty výrobcu nižšie ako množstvá, na ktoré sa výrobcovi vydali osvedčenia podľa tohto nariadenia, výrobca zaplatí 500 EUR za tonu tohto rozdielu.“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. augusta 2011

Labels: 7
17
6